Fotos d'Andrea Janeiro Esteban al concert de Rosalía: què li passa a la cara - CATzona\nFotos d’Andrea Janeiro Esteban al concert de Rosalía: què li passa a la cara\nAndrea Janeiro Esteban té els dos cognoms més famosos de la premsa rosa: el d'un torero i el de la princesa del poble. Jesulín de Ubrique i Belén Esteban van tenir una filla extramatrimonial ara fa 20 anys i la noia no vol sortir als mitjans però els mitjans sí que volen que surti. Una lluita amb els paparazzi que apunten a tot famós major d'edat que passeja pel carrer. Al concert de Rosalía al Mad Cool vam veure la foto de l'artista catalana amb la Esteban però no la de Andreíta: fins ara. Aquestes són les imatges que han captat els teleobjectius:\nAndrea Janeiro ha après que no vol sortir i no surt a cap imatge a cara descoberta, es tapa amb la mà, el mòbil o el que calgui. L'última foto publicada és la del segon casament de la seva mare. Va desaparèixer de l'exclusiva de Hola però twitter sempre guanya i la va captar:\nArxiu / twitter\nLa noia va molt senzilla al concert d el'estrella catalana, cara sense maquillar, cabell en una cua i roba còmoda festivalera violeta. Els paparazzi es van veure superats per l'habilitat d'Andrea de no ensenyar la cara. O s'ha cremat pel sol, o com alguns especulen s'ha operat o el més probable: no vol sortir. Aquestes fotos es cobren menys. Andrea 1-paparazzi 0.


Sfenks Apart Istanbul Turquia - Ofertes d'hotels amb els MILLORS DESCOMPTES EN LÍNIA\nKucuk Ayasofya Caddesi No 31 Sultanahmet Fatih, Sultanahmet, Istanbul, Turquia, 34000 - Molt bona ubicació - Veure al mapa\nMés informació sobre Sfenks Apart\nPer als viatgers què vulguin captar les imatges i els sons de Istanbul, Sfenks Apart és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Sfenks Apart és compromet a que la seva estada sigui el més còmoda possible. L'hotel ofereix transport hotel/aeroport, habitació familiar, servei de llançadora, àrea de fumadors per garantir el més gran comfort possible als seus clients.\nL'ambient de Sfenks Apart es reflexa en cada habitació. aire condicionat, calefacció, balcó/terrassa, aparell de televisió LCD/pantalla de plasma, TV satèl•lit/cable són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Sfenks Apart.


La FP dual entra als boscos del Solsonès\nNeix un cicle formatiu pioner a l’Estat que demanaven institucions del sector forestal i empreses\n3 min. Lleida 05/11/2018 00:00\n651x366 La FP dual entra als boscos del Solsonès La FP dual entra als boscos del Solsonès\nUn model de formació professional (FP) provinent del centre d’Europa s’ha començat a aplicar a l’Escola Agrària del Solsonès (Olius). Des d’aquest curs, el centre ha esdevingut pioner tant a Catalunya com a l’Estat en l’àmbit de la formació dual forestal, que s’ofereix amb el cicle de grau superior de gestió forestal i del medi natural. El model de FP dual va arribar tímidament a Espanya l’any 2013 i atorga una gran importància a la formació de l’alumne a l’empresa, i es dedica pràcticament tot el segon curs a aquesta tasca. Així, l’alumne passa a formar part del teixit empresarial d’una manera més directa i integral del que es fa amb la FP convencional.\nLa idea d’introduir aquesta formació dual en l’àmbit forestal sorgeix directament de la demanda de les empreses i institucions del sector forestal català, que consideren necessària una més bona formació dels treballadors provinents de la FP. Per poder-ho fer possible, l’Escola Agrària ja ha establert convenis de col·laboració amb l’Associació de Rematants i Serradors de Catalunya (Arescat) i l’Associació Catalana d’Empreses de Treballs Forestals (Acetref), entre d’altres.\nEl gerent d’aquesta última, Antoni Arimany, assegura que una relació fluida entre el centre, l’empresa i l’alumne és clau per al bon funcionament del sistema: “L’empresa ha de tenir la seguretat que, en cas d’algun problema amb l’alumne en formació, el centre respondrà de manera eficient, i a la inversa”. En aquest sentit, el cap d’estudis de la formació, Òscar Garcia, remarca l’acurada feina de seguiment que el centre fa dels alumnes: “Tenim clar que els alumnes que no assoleixen els mínims a les assignatures, per nivell de maduresa o per altres factors, no encaixarien a les empreses i, per tant, cursaran el cicle formatiu en la modalitat no dual”.\nUn alumne d’aquesta primera promoció, Ferran Morera, considera que aquesta selecció és un punt a favor per a tothom: “A la classe hi ha perfils molt diferents, i penso que no seria productiu per a cap de les parts que tots els alumnes féssim la formació dual. Alguns compartim una idea molt clara del que volem fer, però n’hi ha d’altres que, com qualsevol persona de 18 anys, no tenen gaire clar per què fan aquell grau i no un altre”.\nLa formació dual, en marxa des de fa poc més de dos mesos, té 22 alumnes matriculats i no començarà la formació a les empreses fins al curs vinent. Tot i el poc rodatge, el centre considera que les expectatives són bones. “Encara és molt aviat per parlar de resultats, però la perspectiva d’inserció laboral i d’experiència professional és molt positiva. No podem oblidar que han sigut les mateixes empreses les que ho han demanat”, diu Garcia.\nÉs el quart cicle formatiu de grau superior que es farà en modalitat dual a les escoles agràries del departament d’Agricultura, Ramaderia, Pesca i Alimentació. Entre els quatre cicles, ja s’han establert convenis de col·laboració per a la formació dual amb 38 empreses: 14 són del sector ramader, 20 del sector agrícola i quatre més del sector forestal.


Messi s'entrena a part i seguirà de baixa - Diari de Girona\nMessi s'entrena a part i seguirà de baixa\nEl jugador pateix una lesió al soli i no correrà riscos per arribar al partit contra l'Osasuna de dissabte al Sadar\nefe 29.08.2019 | 00:10\nEl capità del FC Barcelona, Lionel Messi, continua el seu procés de recuperació a l'espera que aquest cap de setmana torni a estar pendent de rebre l'alta per jugar contra l'Osasuna. El jugador segueix treballant a part, com en la sessió d'ahir dimecres a la Ciutat Esportiva, segons va informar el club. Avui, dijous, i demà, divendres, el Barcelona s'entrenarà a la tarda, i en aquest últim dia el tècnic Ernesto Valverde atendrà els mitjans de comunicació en la roda de premsa corresponent a la prèvia de l'Osasuna-Barça, que es jugarà dissabte al Sadar (17.00).\nInicialment havien saltat les alarmes perquè RAC-1 havia avançat una recaiguda de la lesió de Messi i havia dit que hauria d'estar un mes de baixa. Més tard el club ho va matisar. La recuperació va més lenta del que s'esperaven, tot i que no van parlar de recaiguda. En tot cas, no jugarà a Pamplona.\nQui de ben segur que no jugarà aquest partit vestint la samarreta del Barça és Neymar. Tot i això, el brasiler podria estar a prop de deixar de ser jugador del Paris Saint-Germain per tornar a enfundar-se la samarreta blaugrana. De fet, el Barça segueix treballant per fer que el jugador torni. Ahir al migdia va haver-hi una nova reunió a les oficines del club barcelonista, encapçalada pel president, Josep Maria Bartomeu, per analitzar l'estratègia a seguir després de la reunió feta el passat dimarts a París amb dirigents del club francès. Una trobada que va acabar amb bones sensacions mostrades públicament pel directiu Javier Bordas a la seva arribada a l'aeroport de Barcelona.\n«Estem més a prop», va dir en un acte d'optimisme. És cert que les negociacions s'han avançat i la relació entre ambdós clubs cada vegada és millor, però perquè es tanqui l'operació cal que jugadors com Ousman Dembélé o Ivan Rakitic es pronunciïn sobre la seva sortida del club culé. A la trobada d'ahir es van analitzar totes les opcions i fórmules alternatives per convèncer el PSG, club que no està disposat a rebre menys de cent-setanta milions per l'altre brasiler. Cap de les propostes del Barça inclou pagar aquesta suma de diners, sinó que des de la Ciutat Comtal volen incloure jugadors tant si com no. Un d'ells podria ser el francès Dembélé. El jugador no està rendint al nivell exigit i podria fer les maletes rumb a la capital francesa com a moneda de canvi. De fet, el seu representant, Moussa Sissoko, es va reunir amb Eric Abidal per estudiar la situació del jove davanter. No obstant això, el representant del futbolista ha estat clar en diversos mitjans de comunicació, on ha assegurat que ells estan al marge de l'operació amb Neymar.


Ha mort un dels grans savis del país\nL’Antoni Morell ens deixa una enorme petjada que hem de saber aprofitar ja no només per al nostre enriquiment humanístic personal, sinó també per al de la nostra societat i per al del país\nQuan una mort colpeix tens dificultats per trobar les paraules que més t’agradaria escriure perquè reflecteixin fefaentment tot el que vols transmetre. I tot plegat es fa més complex quan la persona ha tingut una vida tan plena i tan multidisciplinària. Per què, sobre qui parles? L’escriptor, el polític, el filòsof, l’advocat, l’ambaixador... però per sobre de tot, l’humanista. És cert, l’home polifacètic no havia deixat mai ningú indiferent, generava controvèrsia i fins i tot no tothom el valorava correctament. Però el que és evident és que amb la mort de l’Antoni Morell hem perdut un dels grans savis d’aquest país, un referent per a molts, un intel·lectual que de ben segur Andorra trobarà a faltar.\nConversador inesgotable, amb qui podies passar hores i hores debatent, dialogant o tan sols escoltant les seves paraules. Hores que t’acabaven enriquint perquè les seves reflexions et feien pensar, però al mateix temps sovint acabaves sentint-te tan petit davant de tanta saviesa que acabaves qüestionant-ho tot.\nL’Antoni Morell ens deixa una enorme petjada que hem de saber aprofitar ja no només per al nostre enriquiment humanístic personal, sinó també per al de la nostra societat i per al del país, per qui patia en gran mesura. S’ha mort sense haver publicat les seves memòries i sense saber en quina fase es trobaven. El dia que vegin la llum descobrirem el veritable Antoni Morell, el seu pensament i la seva obra, però també una part de la història del país de la qual ell n’ha estat protagonista. Serem, som ja, deutors de la seva obra i del seu pensament.


La policia rastreja el Guadalquivir per trobar els dos menors desapareguts a Còrdova\nEls dos germans, de dos i sis anys, van desaparèixer dissabte passat en un parc infantil mentre eren amb el seu pare\nEFE Barcelona 11/10/2011 12:08\n260x366 Cartell que s'ha difòs per trobar els dos petits Cartell que s'ha difòs per trobar els dos petits\nAgents de la Policia Nacional han començat aquest dimarts a rastrejar el riu Guadalquivir a Còrdova. Concretament, a l'altura de la casa d'un familiar del pare dels nens de 2 i 6 anys desapareguts el passat dissabte en un parc d'aquesta capital andalusa.\nFonts properes a la investigació han explicat que l'objectiu del rastreig és buscar algun indici que permeti aportar llum sobre on poden ser els nens, després que agents de la Policia Científica de Sevilla i Madrid inspeccionessin durant tot el dia d'ahir dilluns aquest habitatge.\nLa Guàrdia Civil també està col·laborant en la recerca d'alguna pista sobre el lloc on poden trobar-se els menors. A més a més, els agents policials estan a l'espera dels resultats de les proves científiques recollides ahir dilluns en aquest habitatge per avançar en la investigació.


Formació a la Granja Soldevila de Santa Perpètua: Taller creatiu: Com captar i retenir talent a l'empresa? - CAN GAVARRA\nTaller creatiu: Com captar i retenir talent a l’empresa?\nDivendres 19 de maig de 2017 de 10.00 a 14.00h\nLloc: Desenvolupament Local\nComplex Granja Soldevila\nOlga Grau Tel. 935 446 163\nPonent: Lourdes Cateura\nINSCRIPCIÓ AQUI >> Taller creatiu: Com captar i retenir talent a l’empresa?\nSessió creativa per generar noves idees sobre un repte concret:\n§ Identificant noves reformulacions del repte.\n§ Aplicant tècniques de generació d’idees a les reformulacions del repte.\n§ “Aterrant” les idees per a transformar-les en propostes concretes.\n§ Preparant el discurs per a maximitzar l’acceptació de les idees i preparar la seva presentació.\nbinnakleempresaGammification World CongressGranja Soldevilatalenttaller


L'ambó de Poblet: LA IMMACULADA CONCEPCIÓ DE SANTA MARIA, VERGE\nCom pot ser això? Ningú com Maria no ha conegut la profunditat del misteri de Déu fet home. Ella ha esdevingut la digne mansió del Fill de Déu. Maria va perdre la por i en perdre-la acollí en el seu si a qui ens havia de redimir, esdevenint així arca de la nova aliança, temple de la misericòrdia encarnada de Déu. El secret de la innocència de Maria, de la nascuda inmaculada, és la seva disponibilitat davant de la voluntat de Déu. Maria és la qui diu sí, la qui obre el seu cor i acull l’amor de Déu en el seu ventre.\nMaria resta primer torbada, pensativa per intentar tot seguit comprendre el que succeeix. «Per què trigués? De què tens por? Creu, manifesta-ho, disposat a acollir» li diu sant Bernat.\nAleshores Maria esdevé una dona coratjosa, valenta, que no es fa enrere sinó que acull la voluntat de Déu i acollint-la ella esdevé temple de l’Esperit Sant.\nMaria diu si. Acull la voluntat de Déu meditativa, contempla la Paraula que rep i esdevé així imatge de l’Església que té la Paraula de Déu per aliment. Maria acull la Paraula encuriosida per com ha d’esdevenir allò que se li ha anunciat. No dubte, no pregunta per què, sinó com, i se li anuncia que serà mare d’una manera diferent a totes les altres mares, d’una forma excepcional, com excepcional és el Fill que naixerà.\nDient si, acceptant la voluntat de Déu, acceptant de rebre en el seu si la Paraula de Déu, Maria esdevé Mare de Déu, mare de la humanitat i porta de la salvació. Maria diu si, si a la redempció, si a la llibertat dels homes. Maria ens obre la possibilitat d’esdevenir sants, irreprensibles als ulls de Déu, fills de Déu pel fruit del ventre de Maria.\nPer Maria que ha estat destinada a ser lloança de la grandesa de Déu se’ns han obert les portes de la esperança que és Jesucrist, el Senyor; per ella i gràcies a ella, els pobles podem contemplar la salvació perquè l’amor guardat fidelment en el ventre de Maria ha sigut la nostra salvació.\nMaria es torba, Maria medita, Maria accepta, Maria acull. Escriu sant Joan Pau II que Maria professa per damunt de tot l’obediència de la fe, abandonant-se al significat que, a les paraules de l’anunciació, donava aquell de qui provenien: Déu mateix.\nMaria essent inmaculada rebé l’àngel, en rebre l’àngel es torbà, en torbar-se medità; meditant acceptà, acceptant acollí la misericòrdia d’aquell que essent Déu s’encarnà, que encarnant-se es feu home, que fent-se home ens salva.


Porcar anuncia que el Patronat d'Esports atendrà en 10 dies les 20.500 sol·licituds de Xarxa Llibres - Valencia Noticias\nPorcar anuncia que el Patronat d’Esports atendrà en 10 dies les 20.500 sol·licituds de Xarxa Llibres\n20 de noviembre de 2015 by Redacción\tNo Comments\tLes instal·lacions estaran obertes entre l’1 i el 14 de desembre de 8 a 21 hores de dilluns a divendres i de 8 a 14.30 hores els dissabtes\nEnric Porcar, regidor d’Educació de l’Ajuntament de Castelló ha oferit aquest matí una roda de premsa per tal d’explicar detalladament el procediment pel qual els xiquets i xiquetes de Castelló podran accedir a les ajudes de #XarxaLlibres, el programa impulsat des de la Conselleria d’Educació que pretén, a més de que els estudiants de l’escola pública tinguen llibres gratuïts, la creació de bancs de llibres a tots els centres del territori valencià.\nPorcar ha volgut destacar, primerament, la “magnitud d’aquest projecte, mitjançant el qual uns 20.500 xiquets i xiquetes podran accedir a aquest programa. El volum de sol·licituds en 10 dies serà molt gran, i per això vull agrair als centres d’educació de Castelló, a les AMPES i a tots els treballadors de l’Ajuntament la seua disposició de treballar en aquest projecte. Sense tots ells no seria possible fer-ho realitat”.\nA més, l’edil ha insistit en que “per a portar a cap aquest projecte s’han barallat totes les possibilitats existents. El més important per a nosaltres era complir amb dos premisses: donar-li una garantia jurídica als pares una vegada aportada la documentació amb un resguard i que els tràmits per a presentar-la foren els mínims possibles per facilitar la tramitació a les famílies de Castelló”.\nCal destacar que el regidor d’Educació es va reunir ahir dimecres amb totes les direccions de centres escolars de Castelló i amb la FAPA i la CONCAPA per a explicar-los el procediment a seguir i poder escoltar-los per tal de que aquests pogueren aportar idees o donar a conéixer casuístiques diverses. L’equip de govern volia tindre en compte l’opinió dels centres abans d’adherir-se al programa #XarxaLlibres.\nEl regidor d’Educació ha explicat, seguidament que l’Ajuntament de Castelló habilitarà el Patronat d’Esports per a rebre tota la documentació que aporten els pares castellonencs. Així, aquestes instal·lacions estaran obertes entre l’1 i el 14 de desembre en horari de 8 a 21 hores de dilluns a divendres i de 8 a 14.30 els dissabtes. S’habilitaran en el hall d’entrada 20 taules d’atenció per a rebre la documentació. L’elecció del Patronat d’Esports, tal com ha explicat Porcar ha estat motivada per “l’òptima situació de les instal·lacions, la possibilitat d’aparcar en les mateixes o prop, la facilitat d’accessos, la situació de proximitat tant amb el centre de la ciutat com amb el districte marítim i l’opció de tindre banys suficients per a la quantitat de gent que atendrem”.\nL’Ajuntament establirà un calendari, que farà públic en els pròxims dies, pel qual establirà un dia concret d’atenció per a cada centre escolar. Així, tots els alumnes del mateix centre seran atesos en un sol dia. El calendari, que ha previst atendre entre 2.500 i 2.700 sol·licituds per dia, s’ha establit per zones geogràfiques, de manera que “en el mateix dia s’atendrà a un institut i les escoles del voltant per facilitar a les famílies que tinguen fills en diferents edats escolars”. A més, la Regidoria d’Educació també ha establert que els dissabtes 5 i 12 i el dilluns 14 seran dies de lliure disposició, per a que puguen anar famílies de tots els centres escolars de Castelló si no ho poden fer en el dia que se’ls haja adjudicat.\nPassos a seguir per a presentar la documentació\nEls passos que ha de seguir cada família que vulga accedir a la gratuïtat de llibres de text seran els següents:\nEmplenar, a partir del dia 25 de novembre, la sol·licitud telemàtica des de la web de Conselleria que s’obrirà eixe mateix dia. Imprimir, per duplicat, la sol·licitud emplenada i guardar-la junt amb les factures originals de la compra de llibres.\nPresentar en el Patronat d’Esports el dia que se li haja assignat depenent del seu centre escolar les dues còpies impreses de la sol·licitud telemàtica i adjuntar la factura original de la compra dels llibres.\nEls pares, mares o tutors que hagen aportat la documentació rebran una de les còpies de la sol·licitud cunyada per part de l’Ajuntament com a resguard de la correcta presentació de la documentació requerida.\nQuan la mateixa factura es puga referir als llibres comprats per a dos alumnes diferents, caldrà aportar tantes fotocòpies de la factura original com alumnes afecte la mateixa i en el mateix Patronat d’Esports se compulsaran les fotocòpies amb l’aportació de l’original abans de presentar la documentació.\nSi una família té fills en diferents escoles i el calendari no els ha assignat el mateix dia, podran aportar la documentació de tots els xiquets en qualsevol dels dies assignats.\nÉs important que totes les sol·licituds hagen sigut emplenades telemàticament. Per això, des de l’Ajuntament sol·licitem la col·laboració dels centres per a que posen a disposició de les famílies que ho requerisquen, és a dir, aquelles que no tinguen ordinador, connexió a Internet o necessiten assessorament, les aules d’informàtica de l’escola o institut.\nValencia noticias , licencia Creative Commons\tAcceder - Diseño Jose Cuñat - Designed by Gabfire Themes Leer entrada anteriorJosé María Angel se reúne con la Asociación en Defensa de las Tradiciones de Bous al Carrer de la Comunitat ValencianaEl director de la Agencia de Seguridad y Respuesta a las Emergencias, José María Angel, se ha reunido esta mañana...Cerrar


Imatge virtual de la futura terminal de MSC al Moll Adossat.\nPer Sergi Saborit | 01 Jun 2021\nLa indústria dels creuers ha sigut una de les més damnificades per la pandèmia, però les navilieres confien en el futur i no detenen els seus projectes. El grup MSC aposta fort per Barcelona, on preveu construir una nova terminal al Moll Adossat que entrarà en servei l'any 2024.\nEl consell d’administració del Port de Barcelona ha atorgat a MSC la concessió per construir i explotar una nova terminal de creuers al Moll Adossat. Es tracta d’un projecte que suposarà una inversió de 33 milions d’euros i que reafirma la voluntat d’aquest gegant del negoci dels creuers de seguir tenint en el futur a Barcelona un dels seus principals ports base al Mediterrani.\nAmb la col·laboració de l’estudi d’arquitectura Ricardo Bofill, MSC construirà una nova terminal d’11.670 metres quadrats distribuïts en tres nivells i que es preveu que entri en servei durant l’any 2024. La concessió pública és per un termini de 31 anys i permet avançar en l’acord que van firmar el port i l’Ajuntament de Barcelona per allunyar al màxim del centre de la ciutat les terminals de creuers i concentrar-les totes al Moll Adossat, alliberant així espais que es podran destinar a nous usos ciutadans.\nEn paral·lel a la construcció de la nova terminal, MSC es compromet a operar a Barcelona amb una flota de vaixells més nous i sostenibles propulsats per GNL. La idea és que un cop atraquin al Moll Adossat, els creuers es connectin a la xarxa elèctrica, eliminant així les emissions contaminants durant la seva estança al port. L’electrificació dels molls és una de les principals prioritats de la infraestructura que presideix Mercè Conesa.\nSegons Conesa, l’aposta que realitza MSC per Barcelona “permetrà crear un volum considerable de llocs de treball” i facilitarà al port l’acompliment de la seva estratègia mediambiental i sostenible.\nPer la seva part, el president executiu de MSC Cruises, grup amb seu a Ginebra (Suïssa), Pierfrancesco Vago, subratlla que la “nova terminal d’avantguarda” es convertirà “en un altre punt de referència per a la bonica ciutat de Barcelona” i permetrà incrementar l’impacte econòmic a la capital catalana, ja que s’incrementaran el nombre d’operacions d’embarcament. Vago recorda que en tractar-se d’un port base, els visitants, una bona part d’ells internacionals, romanen diversos dies a la ciutat i als seus hotels, abans o després del creuer, el que es tradueix en una major despesa turística.\nBarcelona és un dels principals ports base del grup MSC.\n“Barcelona no és només un important port per a les nostres operacions de creuers, sinó també per a totes les activitats marítimes del Grup MSC. Aquesta nova terminal afirma un cop més el nostre compromís amb Barcelona, Catalunya i tot Espanya”, ha conclòs el president del grup.\nEls creuers internacionals podran tornar a atracar als ports espanyols a partir del pròxim 7 de juny, això sí, complint uns estrictes protocols sanitaris.\nLa rehabilitació de l’Hivernacle de la Ciutadella començarà el juliol\nL'Ajuntament afronta els treballs que han de solucionar les patologies...\nLa consultora tecnològica GFT incorporarà 110 treballadors a la seu de Sant Cugat\nLa companyia reforçarà el seu equip a tot Espanya per...\nEl saló tecnològic més important del món omple d'activitat el...\nL’assessorament voluntari per part de professionals amb experiència millora la...


Barcelona pagarà 870.000 euros per utilitzar software pirata\nL'Ajuntament de Barcelona pagarà 870.000 euros per haver utilitzat software sense llicència durant el mandat del socialista Jordi Hereu. És la decisió que ha pres el govern barceloní a canvi que l'empresa informàtica Novell i Netiq retiri la demanda contra el Consistori per haver emprat el seu programari de forma pirata.\nEn el procés judicial, l'empresa afectada demanava una compensació de gairebé tres milions d'euros per les llicències, manteniments i interessos de demora, segons ha explicat El País.\nEl consell d'administració de l'Institut Municipal d'Informàtica (IMI), l'organisme encarregat de la informàtica de l'Ajuntament, aprovarà aquest dijous l'abonament a l'empresa de 871.818 euros, després que un informe de l'Ajuntament recomanés negociar amb la companyia per a tancar el contenciós. El govern de BComú ha decidit evitar el judici davant dels advertiments de l'estudi, que apunta cap a la possibilitat que la demanda de la societat prosperi.\nMalgrat que el conflicte es remunta al darrer mandat de Jordi Hereu, Ciutadans ha sol·licitat una comissió d'investigació per conèixer la gestió del convergent Antoni Vives, responsable de l'IMI sota el mandat entre el 2011 i el 2015.\nL'Ajuntament de Barcelona va emprar un software de l'empresa Novell i Netiq de forma irregular durant el mandat de Jordi Hereu. El problema es remuntaria a l'any 2011, en què es va ampliar el parc informàtic de la capital catalana i es va generar un deute amb l'empresa de 872.000 euros. L'any 2013, sota el mandat de Xavier Trias, Novell i Netiq va denunciar l'Ajuntament i l'executiu va intentar solucionar el conflicte sense èxit per la via extrajudicial.\nEl 15 de novembre d'enguany havien de declarar dos testimonis pel contenciós. No obstant això, l'Ajuntament de Barcelona ha decidit arribar a un acord amb Novell i Netiq davant de la possibilitat que la demanda sortís favorable a l'empresa.\nBarcelona BComú admet que fa “simulacres” d’assemblees El Nacional\nBarcelona Joaquim Forn denuncia un "xantatge" de BComú als pares d’una escola pública El Nacional\nquina vergonya. Ens creiem tant especials i taaan diferents de la resta de la península i som exactament iguals. Uns frikis a lestil "mortadelu i filemón", la vergonya d'Europa!


EMT està provant este autobús elèctric - Infoguiavalencia.com\nEls temps canvien i l’Empresa Municipal de Transports (EMT) està provant un autobús elèctric pels carrers de la ciutat de València. Es tracta del Volvo 7900, un 100% elèctric i, per tant, de zero emissions. La prova vol comprovar la seua autonomia i vore si pot tindre prou bateria per a una jornada completa.\nVolvo ha cedit este autobús de 12 metres de longitud i 200 KW de potència elèctrica. Este autobús circularà fins la setmana vinent. Esta prova es compararà amb dels autobusos elèctrics d’Irizar, BYD, Solaris i Man.\nEl president d’EMT, Giuseppe Grezzi, va explicar que “És important provar diferents models i veure si complixen amb les necessitats específiques de la nostra xarxa. Volem impulsar l’electrificació de la nostra flota per a incorporar vehicles de zero emissions que ens permetan contribuir a la lluita contra el canvi climàtic i continuar avançant cap a la descarbonització de la nostra ciutat”.\nGrezzi va avançar que van a comprar-se uns vint autobusos elèctrics. Estos autobusos se sumaran als dos elèctrics i 254 híbrids que actualment té EMT.\nL’aposta és clara per un transport net, en la tecnologia elèctrica es presenta com la més neta. A més, s’electrificarà la cotxer de Sant Isidre, on es podran carregar els nous autobusos elèctrics. De moment provant este autobús elèctric EMT podrà tindre més informació per a triar la millor opció.\nPost Tags:\t#EMT#Giuseppe Grezzi\nConvent de Jerusalem – Matemàtic Marzal obté el ninot indultat infantil\nByInfoguiavalencia\t 15/03/2022 16/03/2022\nEn estes falles de 2022 el ninot indultat infantil és de la Falla Convent de Jerusalem-Matemàtic Marzal. Així ho han decidit els visitants de l’Exposició del Ninot a través dels seus vots. La figura ha obtingut 7.450 vots del total de 42.619 votacions i passarà a formar part del Museu Faller en acabar les festes d’enguany….\nRead More Convent de Jerusalem – Matemàtic Marzal obté el ninot indultat infantilContinue\nByInfoguiavalencia\t 27/10/2020 27/10/2020\nValència és l’única província que tindrà una imatge pròpia de Amstel on el lema ‘pensat i fet’ donarà força a eixa relació de ‘Feta a València’ i impulsarà esta imatge valenciana. I és que Amstel ha decidit canviar la seua imatge, adaptant-se a esta època complicada que vivim. En este sentit ha optat per simplificar…\nRead More Amstel estrena nova imatge valencianaContinue\nMetrovalencia fa accessibles les portes de metros i de tramvies\nByInfoguiavalencia\t 08/01/2020 09/01/2020\nFerrocarrils de la Generalitat Valenciana (FGV) ha completat la senyalització de les portes de les unitats de metro i tramvia que circulen en la seua xarxa de Metrovalencia perquè siguen més accessibles. Es vol facilitar la identificació de les mateixes a persones de mobilitat reduïda o discapacitat visual. Esta actuació, indica FGV, s’ha fet tant…\nRead More Metrovalencia fa accessibles les portes de metros i de tramviesContinue\nEl Jardí del Túria rep de l’Ajuntament 15 caixes niu\nEste passat dilluns va tindre lloc a l’acte de col·locació de 15 caixes niu al Jardí del Riu Túria. Esta acció és fruit del conveni entre la Fundació Oceanogràfic i SEO Bird Life de València per a promoure la conscienciació ciutadana i propiciar la biodiversitat de l’entorn urbà. La regidora de Benestar Animal, Glòria Tello,…\nRead More El Jardí del Túria rep de l’Ajuntament 15 caixes niuContinue


En Gerard ha rebut el Premi Extraordinari de Batxillerat. – Escola Garbí Pere Vergés Esplugues\nEn Gerard ha rebut el Premi Extraordinari de Batxillerat.\nEl nostre alumne Gerard Roch ha rebut el Premi Extraordinari de Batxillerat otorgat pel Govern de la Generalitat de Catalunya. Enhorabona Gerard!\nPublicat el 31 de juliol de 2016 31 de juliol de 2016 By noticiese\nEl nostre alumne Gerard Roch ha rebut el Premi Extraordinari de Batxillerat otorgat pel Govern de la Generalitat de Catalunya i el reconeixement del Govern de la Generalitat de Catalunya de mans del Conseller d’Empresa i Coneixement Honorable Sr. Jordi Baiget per la seva nota excel.lent en les proves de les PAU.\nEl Govern distingeix els 430 estudiants que van obtenir un Excel·lent a les Proves d’Accés a la Universitat 2016\nLa nota d’aquests estudiants en la fase general de les proves ha estat igual o superior a 9\nEl conseller d’Empresa i Coneixement, Jordi Baiget, ha lliurat avui les distincions als 430 estudiants que han obtingut una qualificació d’Excel·lent en les proves d’accés a la universitat (PAU) del passat mes de juny. La nota d’aquests estudiants en la fase general de les proves ha estat igual o superior a 9.\nEl conseller Baiget s’ha adreçat als alumnes distingits i ha destacat que aquest acte és “un reconeixement a la feina ben feta i a la que continuarem fent”. En aquest sentit, ha animat als guardonats a aprofitar “les grans oportunitats de formació” que els ofereixen les universitats catalanes. També els ha demanat: “Feu servir el vostre talent per canviat el món en el que vivim, i feu-ho en equip”.\nEl conseller ha aprofitat per felicitar les famílies i els centres escolars pel suport als estudiants. “Una part d’aquest reconeixement també és vostre”, ha dit.\nPer acabar el seu discurs, el conseller Baiget ha encoratjant els futurs universitaris: “Esteu cridats a fer grans coses. Perseguiu els vostres somnis i sigueu fidels a vosaltres mateixos”.\nEl conseller ha estat acompanyat pel secretari general del departament, Xavier Gibert; el secretari d’Universitats i Recerca, Arcadi Navarro; la directora general d’ESO i Batxillerat, Montserrat Llobet; la secretària general del Consell Interuniversitari de Catalunya (CIC), Mercè Jou; i el director general de Recerca, Francesc Subirada; entre d’altres.\nEls 430 estudiants distingits han recollit el guardó en un acte que s’ha celebrat a l’Auditori de Barcelona. La Generalitat va crear aquests guardons, el 2001, amb la finalitat de premiar els alumnes que havien obtingut millors resultats en les PAU. Els set estudiants amb millor nota han rebut, a més del diploma acreditatiu, un obsequi especial.\nEnguany la nota més alta és 9,8 i l’ha obtinguda una alumna de Tarragona ciutat. Pel que fa a la resta de demarcacions, les notes més altes de Barcelona i de Girona corresponen a un 9,70, obtingudes per cinc alumnes de Sabadell, Sant Cugat del Vallès, Sant Feliu de Llobregat i Barcelona ciutat (2 estudiants); i un alumne de Girona capital, respectivament. A la demarcació de Lleida la nota més alta és un 9,50 i ha estat obtinguda per dos estudiants, una noia de l’Institut de Tremp i un noi dels Jesuïtes Lleida – Claver.\nPel que fa als estudiants, dels 430 guardonats, 246 són noies i 184 nois. Quant al centre d’origen, 189 procedeixen de centres públics, i 241 de centres concertats/privats. I pel que fa a la seva procedència, la majoria d’estudiants pertanyen a les comarques de Barcelona.\nDistribució territorial dels distingits i distingides\nLa distribució per comarques en funció del domicili de l’alumne és la següent:\nEtiquetes: escola, Promoció Batxillerat\nNotícia prèviaFinal d’un Casal d’Estiu inoblidable!\nNotícia següentTercera Lectura de Cròniques\nBy noticiese\tPublicat el 19 de maig de 2016\nBy bibliotecae\tPublicat el 17 de desembre de 2018 17 de desembre de 2018


Grip.-Sanitat insisteix en no immobilitzar als afectats, després dels casos detectats en el creuer atracat a Barcelona\nLa ministra de Sanitat i Política Social, Trinidad Jiménez, es va mostrar avui contrària a evitar la mobilitat dels pacients infectats pel virus A/H1N1 després que en un creuer de la companyia Royal Caribbean, atracat ahir a Barcelona, es detectessin dos casos en altres tants passatgers.\n"Una cosa són les mesures d'aïllament que s'adopten una vegada que es detecten casos de grip per evitar un contagi més gran, i una altra evitar la mobilitat de les persones, que és una cosa que mai hem recomanat", ha indicat Jiménez als mitjans abans d'inaugurar la Conferència Sectorial de Consum.\nSegons la ministra, "la malaltia no fa aconsellable restringir els moviments de les persones", tot i que ha precisat que és "recomanable" que els diagnosticats "quedin aïllats mentre passen la malaltia, que generalment es resol en 36 hores, per evitar que hi hagi un contagi a la resta de persones".\nEl creuer amb dos passatgers afectades va abandonar ahir a la nit Barcelona rumb al port de Palma de Mallorca i està previst que continuï la ruta prevista, que s'acabarà diumenge que ve a Roma. Els afectats, una passatgera de nacionalitat italiana i una altra nord-americana, estan sota tractament, no tenen febre i evolucionen favorablement, pel que continuaran la travessia a bord del vaixell.


Croquetes de bacallà amb pastanaga ratllada\nEmpedrat de cigrons (tonyina , tomàquet i olives)\nOus durs Aurora amb enciam i remolatxa\nMongeta verda i patates amb oli d’oliva ecològic\nLlom rostit amb pinya i enciam\nEl dia ha començar molt d'hora! A les 9, conforme anàvem entrant, hem esmorzat i, un cop hem acabat, ens hem preparat per fer l'excursió. Hem anat amb l'autobús... al Park Güell! Allà, la Dúnia ens ha explicat la història del parc, qui el va dissenyar, i per què té totes aquestes formes.\nDesprés, cap a les 13h, hem tornat a anar al Casal per dinar. Lo dolent és que hi ha hagut un problema amb el dinar i no hem pogut començar fins les 14.30h! Quina gana!!\nBen ràpid que hem menjat!\nI, després, a jugar! Hem estat pels voltants del Casal fent jocs de relaxació i, més tard, com quedava poca estona, hem jugat al pica-paret. Uns jocs diferents als que fem normalment, però igualment divertits!\nAvui hi ha hagut el tercer canvi de plans del Casal! Ahir a la tarda vam tenir la notícia de que Samsung i el Museu del Mòbil ens oferien la possibilitat de fer un taller sobre mòbils i aparells electrònics... i avui hem anat!\nHem sortit ben d'hora cap a la Plaça Catalunya, amb metro. I, un cop hem arribat allà, ens han fet el taller. Ens han explicat què és un mòbil, com funciona el nou mòbil de Samsung, quines aplicacions es poden trobar i també com funciona la tablet de Samsung. I, després, ens han deixat jugar i fer-nos fotos amb tot això!! Ha sigut molt divertit!! I, a més, ens han regalat algunes coses com bolis i pins!\nUn cop s'ha acabat el taller, hem anat cap al Maremàgnum. Allà, a una explanada amb herba que hi ha, hem menjat el pícnic. I, un cop ho hem fet, hem estat passejant per Barcelona. Hem passat per la Plaça Sant Jaume on estan l'Ajuntament i el Palau de la Generalitat i, també, hem passat per la Catedral.\nDesprés de tot això, hem tornat al Casal. I, allà, hem tingut una nova sorpresa! Diumenge va ser l'aniversari del Javier i, per això, avui ens ha convidat a tots a gelats!! Moltes gràcies!!\nAvui ens ho hem tornat a passar d'allò més bé! Dimarts que ve tornem al Museu del Mòbil, però llavors farem una gincama... i ja estem desitjant d'anar-hi!!\nAvui, hem tingut que fer un altre canvi de plans. Ahir a la nit va ploure moltíssim i, aquest matí, encara estava tot moll. Així doncs, si anàvem a la Carretera de les Aigües ens trobaríem tot ple de fang... i no és gaire bona idea!\nAixí doncs, a primera hora, de 9 a 10h, hem estat llegint mentre els monitors pensaven què fer. Hem estat llegint uns llibres que l'editorial La Galera ens ha regalat. N'hi ha 60! I són tots molt divertits! Gràcies, La Galera!!\nMés tard, quan hem acabat aquesta hora, hem tornat a anar d'excursió. Avui, però, hem fet una ruta romana! Hem agafat el transport públic i hem anat per diversos llocs de Barcelona on hi ha restes de l'època romana. Hem començat per l'aqueducte que hi ha al costat de la Catedral, hem continuat pel Centre Excursionista de Catalunya, on hi ha quatre columnes romanes; després, hem anat a la Plaça de la Vila de Madrid a veure les tombes romanes i, quan hem sortit, d'allà, hem anat al Museu d'Història de la ciutat on hem dinat! I, tota aquesta ruta, la hem fet amb les explicacions de la Dúnia i l'Alba!\nUs sembla que hem visitat molts llocs? Doncs encara no hem acabat! Perquè, un cop hem dinat, també hem anat a la Plaça Sant Felip Neri on l'Alba ens ha explicat que, allà, a una esglèsia que hi ha, durant la Guerra Civil van caure unes bombes allà i van morir 40 nens que estaven allà refugiats.\nI, després, cap al Casal de nou! Hem arribat gairebé per l'hora d'anar-nos-en però, tot i això, encara hem tingut temps suficient per jugar una mica allà!\nQuin dia més cansat de caminar que hem tingut avui! Dormirem ben profundame\nEl dia, avui, ha començat malament. En principi havíem d'anar a la piscina i veníem preparats per a això... però ens ha plogut durant una estona al matí i no hem pogut anar-hi!\nEn comptes d'això, el que hem fet ha sigut un taller amb pintures. Primer, però, hem fet l'hora d'estudi! I, després, llavors sí, hem començat el taller. Les pintures i els pinzells ens els ha regalat l'empresa JOVI, a la que estem molt agraïts!!\nEl taller constava de fer uns pops amb tubs de paper de vàter i altres materials reciclats. Al final ens han quedat molt xulos!! Un cop els hem acabat, no ha quedat aquí la cosa... sinó que hem fet un altre taller on hem creat diverses coses per a utilitzar-les a un Harlem Shake que farem més tard. Ens ho hem passat molt bé!!\nDesprés, hem dinat i, un cop hem dinat, ens hem posat a fer una guerra d'aigua. Hem acabat tots ben xops!!\nI, després... tots cap a casa!!\nDurant aquesta setmana ens ho hem passat molt i molt bé! Hem après molt i ens hem divertit d'allò més!


hi veig doble: Ens en sortirem?\nQuan va començar la crisi, era algo que m'afectava molt de rebot. Bàsicament semblava que el tema anava amb la construcció. Més endavant i cada cop més sabia d'amics i coneguts que s'havien vist afectats directa o indirectament. Però ara ja fa temps que començo a estar espantada i jo, optimista de mena, cada cop soc més i més pessimista. I no només amb si l'estat del benestar podrà mantenir-se, sino amb si realment el país sortirà del sofà i es podrà recuperar.\n43 milions d'aturats, retallades del 20% en la inversió a la Universitat, un ERE de 50 persones a un hospital de Barcelona, 5.000 mestres interins que poden quedar-se sense feina, sous que es paguen a terminis si s'arriben a pagar, contractes de mes en mes amb reduccions de sou increïbles... el pitjor és que aquestes retallades més sonades son en sanitat i educació, els dos pilars d'aquest estat del benestar que intentem salvar. Si, és on hi ha les majors despeses, però tots ens en beneficiem. Per tant, tots en sortiem perdent.\nPublicat per Mirashka a 23:48\nEsther 5 d’abril de 2011 a les 9:27\nJo la veritat és que estic molt espantada. Crec que molt aviat em quedaré sense feina i a més sense atur perquè clar, sóc una estranya persona que ha decidit quedar-se amb el seu fill per uns mesos en comptes d'anar a treballar.\nFins ara també creia que la cosa no anava amb mi o almenys no directament però tot s'està posant molt malament.\nI estic indignada i ja no com a professional sinó també com a persona i com a mare. Estic pagant 100 i pico euros al mes per poder tenir una sanitat com cal i tinc un fill que encara no sé ni a quina escola anirà ja que ha quedat fora d'una escola com altres 30 i algo nens.\nEm sembla mentida que les coses estiguin com estan i encara hi hagi polítics que s'omplen les butxaques, institucions com l'església que manté persones que no foten l'ou, que es mantingui tota una família reial que no serveix per a res o que es donin sous vitalicis a ex-presidents que ara ja no fan absolutament res (i en el seu moment alguns tampoc).\nSóc catalana, m'estimo el meu país però hi ha dies que agafaria la maleta i marxaria!\nkira permanyer 5 d’abril de 2011 a les 11:20\nTens tota la raó del mon. La cosa, que al principi semblava no anava amb una, ara espanta. Espanta la perdua del benestar, però el que més espanta es que no es veu amb data de caducitat. I molts dels responsables (capital privat de banc i caixes) es veuran recolçats amb capital public, elevant l'endeutament del pais i deixant-lo en calces davant de la inversió extrangera... I ningú demana dimissions ni responsabilitats als caps de les entitats financeres. Un lobby amb massa poder, crec jo.\nAnna Pujabet 7 d’abril de 2011 a les 10:11\nPersonalment.. crec que ens en sortirem. Mireia, apel•lo amb això la teva condició optimista. Penso que hi ha dues coses bàsiques que cal canviar per tirar endavant: Uns bons gestors politics, als qui hauríem d’exigir formació tant o més del que s´exigeix a qualsevol professional. I, una readaptació lògica i realista del nostre “modus vivendi”. I les dues coses hauran d’acabar passant per nassos, perquè les circumstancies ens hi portaran. Res, a intentar sobreviure mentrestant. Una abraçadeta.\nMirashka 20 d’abril de 2011 a les 9:46\nPotser si Anna, m'imagino que tard o d'hora tot anirà normalitzant-se, el que passa és que crec que serà més tard que d'hora... Estic amb la Kira en que la societat ha tendit a donar massa importància a determinats lobby i quan aquests l'han cagat ens hem enfonsat tots darrera seu.\nEl problema que veig és que l'estat del benestar se n'està anant en orris pels dos pilars principals: sanitat i educació, quan les retallades es podrien fer majoritàriament en d'altres sectors.


El Banc dels Aliments augmenta la presència a Mercabarna | Notícies | Mercabarna\nEl Banc dels Aliments augmenta la presència a Mercabarna\nLa crisi econòmica segueix sense donar treva. Dia rere dia, creix progressivament el nombre de famílies que viuen sota el llindar de la pobresa, és a dir, que subsisteixen al mes amb uns ingressos inferiors als 460€. Segons les dades que publica la Fundació Banc dels Aliments en la seva Memòria de 2010, actualment un 20% dels ciutadans de Catalunya (cosa que equival a més d’un milió i mig de persones) es troba en aquesta duríssima situació, en la qual afrontar les despeses immobiliàries i posar un plat a taula és pràcticament incompatible.\nSens dubte, entitats benèfiques com el Banc dels Aliments -fundació sense ànim de lucre que rep excedents alimentaris i els fa arribar a entitats que atenen persones necessitades de Barcelona– són les que més estan notant les greus afectacions socials que està tenint aquesta crisi econòmica. Primer, ho han notat en el volum de beneficiaris. El 2008, quan la crisi encara estava a les beceroles, els aliments (no comercialitzables però sí consumibles) recaptats pel Banc es van repartir entre 57.000 persones necessitades. Actualment, aquesta xifra s’ha enfilat a 103.925 persones.\nI, en segon lloc, han notat que, des de l’esclat de la crisi, hi ha un col·lectiu de beneficiaris d’aquests aliments que ha augmentat més que els altres. Fins ara les famílies d’origen immigrant eren les principals receptores i, actualment, cada cop més es troben amb famílies autòctones o parelles joves, colpejades per l’atur, que necessiten destinar tot el seu pressupost per alimentació a pagar el lloguer o la hipoteca.\nAmb tot això, no és d’estranyar que el Banc dels Aliments estigui esmerçant els seus esforços en aconseguir la màxima col·laboració per part de les empreses de l’àmbit alimentari. I, en el seu punt de mira està Mercabarna. Aquesta entitat benèfica voldria que les donacions que fan les companyies d’aquest polígon alimentari no paressin de créixer.\n“Mercabarna és un lloc de gran valor, per la quantitat de potencials donants que hi ha com pel tipus de producte que donen, ja que els aliments frescos són difícils d’aconseguir i són bàsics per a la dieta de qualsevol persona”, afirma el president del Banc dels Aliments, Antoni Sansalvadó.\nDesprés d’un estancament en les donacions i per donar resposta a l’augment de persones necessitades, el Banc dels Aliments, Mercabarna i el Gremi de Majoristes de Fruites i Hortalisses van fer, el 2009, una gran campanya per incrementar les donacions de producte fresc. L’èxit de l’acció es va traduir en un ascens important de les aportacions durant aquell any. I, el Banc no vol que aquell efecte es dilueixi.\nDurant el 2010, les donacions es van mantenir en un bon nivell, malgrat que es van reduir en un 16% respecte l’any anterior. On es va notar més aquesta reducció és en el cas del peix. Com explica l’empresari Joan Videla, que coordina les donacions de les companyies del Mercat Central del Peix, en el cas del peix resulta molt difícil mantenir “un volum de donacions constants” ja que és un producte “versàtil i sense una producció definida”. Tot i això, destaca la tasca que es realitza des del Gremi de Majoristes del Peix (GMP) i Frimercat per recordar periòdicament als majoristes la necessitat de fer aportacions al Banc.\nNova oficina a Mercabarna\nDes de fa quasi 10 anys, el Banc disposa d’un magatzem amb càmeres frigorífiques, cedit per Mercabarna, dins del polígon alimentari, on es fa la recepció de les donacions i la recollida per part de les entitats socials. Ara, a aquesta instal·lació se li sumarà una nova oficina, ubicada a la 2a planta de l’edifici de Bancs i Caixes, al despatx número 94a. Segons Sansalvadó, amb aquest local “enfortirem la nostra presència a Mercabarna i tindrem més flexibilitat i proximitat per visitar les empreses, tant les que ja són donants com aquelles que són potencials donants. Serem encara més visibles”.\nAl capdavant de l’oficina, que obrirà de dimarts a dijous, de 10 a 13h, estaran els voluntaris Albert Ubia i Carlos Lázaro. Ubia és un bon coneixedor d’aquest polígon alimentari, ja que va estar vinculat durant 29 anys a Mercabarna, 21 dels quals com a responsable de l’Àrea de Formació. Prou conegut en el recinte, sobretot en el Mercat Central de Fruites i Hortalisses, ho és també el nou voluntari que s’incorpora a l’equip de Mercabarna del Banc dels Aliments. Es tracta de Blas Ibáñez, empresari majorista –ja jubilat– de la firma Frutas Ibáñez. Tots ells treballaran in situ amb l’objectiu d’arribar al màxim d’empreses, tant dels Mercats com de la Zona d’Activitats Complementàries.\nS’amplia l’horari del magatzem\nEn aquesta línia d’augmentar la presència al recinte, el Banc dels Aliments ha decidit obrir durant més hores el magatzem de Mercabarna. “Aquesta mesura respon a una petició dels empresaris, així aprofitarem millor els seus horaris de treball i optimitzarem els dies en els qual és més probable que tinguin excedents”, explica Carlos Lázaro. Fins ara, l’horari del magatzem era de dilluns a divendres, de 14 a 17h. Amb l’ampliació, els divendres s’obrirà una hora més, fins les 18h, mentre que els dilluns s’obrirà també pel matí, de 9 a 11h.\nA més, davant la bona experiència de l’any passat, el Banc tornarà a obrir el magatzem a l’agost, amb l’objectiu d’aprofitar tots aquells productes que no tenen sortida comercial pel tancament dels comerços. S’obrirà els dilluns i divendres, de 12 a 17h.\nL’equip del Banc dels Aliments a Mercabarna\n"Gràcies a la nova oficina encetarem un nou projecte. Iniciarem contactes amb les empreses ubicades a la Zona d’Activitats Complementàries (ZAC) per aconseguir que també ens facin donacions"\n"Aprofitarem les visites a la ZAC per anar per les parades del Mercat Central de Fruites i Hortalisses i recordar-los que ens poden donar productes. També animarem les persones que treballen a Mercabarna a fer-se voluntaris del Banc".\nInterior del magatzem que el Banc dels Aliments té a Mercabarna\nEl Banc dels Aliments col·labora amb 308 entitats que atenen prop de 104.000 persones


STEPV es reuneix amb la Gonzalo Anaya per a presentar-li el document sobre la LOMQE | STEPV\nLoli Tirado amb la representació de STEPV aquest matí a Castelló\ndijous 16 gener 2014 16:42 h\nRepresentants de STEPV s’han reunit aquest matí amb la presidenta de la Confederació Gonzalo Anaya de pares i mares, Loli Tirado, a Castelló per a presentar-li el document sobre la inaplicació de la LOMQE fet públic ahir pel Sindicat.\nHan coincidit també en la necessitat de mobilitzar les escoles que patisquen retallades per evitar les supressions\nAquesta ha estat la primera reunió amb organitzacions i entitats de la comunitat educativa per a presentar la campanya. El Sindicat ha començat la roda de reunions amb els pares i mares per la importància d’aquest col·lectiu en el sistema educatiu.\nDurant la reunió, els representants de STEPV han explicat les mesures que es proposen perquè les apliquen els pares i mares i han demanat a la Confederació que debatisquen en les AMPAs el document per ampliar o modificar les propostes que consideren oportunes.\nEl Sindicat ha explicat que amb aquestes mesures, especialment les dedicades a la no realització de les revàlides, no es pretén perjudicar ningú, sinó construir un ampli front de desobedièndia amb la complicitat dels equips directius, professorat, pares i mares i alumnat. Com afirma el document: “No volem herois ni màrtirs, sinó un moviment ampli de desobediència a la llei mentre dure la seua aplicació, que esperem que siga ben curta”.\nLa presidenta de la Confederació ha coincidit amb el Sindicat en la necessitat de rebutjar aquesta llei i d’intentar evitar els perjudicis que generarà la seua aplicació en el sistema educatiu i s’ha compromés a fer arribar al Sindicat les propostes o esmenes que consideren oportunes per part dels pares i mares, especialment aquelles que afecten l’alumnat. L’objectiu, segons Tirado, és aconseguir un document d’inaplicació de la LOMQE consensuat pels diferents sectors que garantisca la qualitat de l’ensenyament per al nostre alumnat i també el manteniment dels serveis i horaris consolidats en l’escola pública.\nA més, també han intercanviat opinions sobre la situació del sistema educatiu i, en concret sobre l’arranjament escolar i la supressió d’unitats. En eixe sentit, han coincidit també en la necessitat d’ampliar el termini per a presentar al·legacions que va acabar el 2 de gener, i de mobilitzar les escoles que patisquen retallades per evitar les supressions.\nlomqe inaplicació lomqe campanya lomqe


França tanca la porta que les dones solteres i les lesbianes puguin inseminar-se\nEl Senat fa caure l'article de la Llei de Bioètica que ho preveia i les dones d'aquest col·lectiu hauran de viatjar a l'estranger si volen rebre un tractament de reproducció assistida\nRedacció 04/02/2021 - 22.04\nFrança no permetrà la inseminació artificial de dones soles ni de lesbianes. El Senat ha tombat una part de la Llei de Bioètica, que l'Assemblea Nacional va aprovar l'estiu passat.\nEs tracta d'una llei considerada la gran reforma social del president Macron, però molt contestada des de fa dies per diversos col·lectius.\nLes dones solteres i les parelles lesbianes que vulguin fer-se una reproducció assistida, doncs, hauran de fer-la, com fins ara, en altres països. Unes 2.000 dones ho van fer el 2017.\nL'article del projecte de la llei de bioètica que obria la porta a autoritzar-ho ha caigut del text, al seu pas pel senat, com l'article que havia de permetre a les dones congelar òvuls sense raons mèdiques.\nLa dreta francesa, majoritària a la cambra, vol limitar la reproducció assistida a parelles heterosexuals amb problemes mèdics diagnosticats.\nEl senador no adscrit Stephane Ravier s'expressava així: "Estaré orgullós que el meu país, França, no perdi la seva ànima i segueixi rebutjant que es mercadegi amb els embrions i els nadons."\nEls punts eliminats satisfan els col·lectius pro família que fa setmanes que es manifesten denunciant que el president francès vol tirar la llei endavant en plena pandèmia i, per tant, sense pressió al carrer.\nEn canvi, els col·lectius LGTBI i de mares solteres a França han rebutjat frontalment la decisió, que no els permetrà ni tan sols fer la reproducció assistida amb mitjans privats.\nAl Senat francès, els partits que donen suport a Macron -i, per tant, al text- són minoritaris. Consideren que el text queda ara desnaturalitzat. Per la senadora del Partit Comunista Laurence Cohen, "es tracta d'una qüestió, sobretot, d'igualtat. Donant continuïtat als matrimonis de parelles del mateix sexe".\nEl projecte de llei tornarà a l'Assemblea Nacional on, a mitjà termini, es podrien reintroduir els articles polèmics.\nPerò, si és així, Macron podria perdre suports de la dreta, necessaris si vol seguir ser president francès després del 2022.\nLa llei de bioètica que divideix França


Conte • Ràdio Capital de l'Empordà\nAvui m’hauria agradat escriure un conte per a nens -com els de l’Oriol Junqueres des de la presó- per poder regalar als joves oients de Ràdio Capital confinats a casa des de fa més de 15 dies.\nHe arribat al despatx amb aquesta intenció però ha començat a sonar el telèfon, igual que la setmana passada i que ahir a la nit, per demanar quants hotels s’havien posat a disposició del Departament de Salut, on estaven i quina capacitat tenien.\nPer saber com ho feien aquells empresaris amb l’establiment tancat, per pagar les nòmines de març, que ahir ja havien d’haver pagat.\nPer saber si poden mantenir en plantilla els jardiners de l’hotel, perquè en tornar els jardins no siguin una petita selva.\nPer saber si les grans empreses de l’aigua i la llum ens deixaran de cobrar per uns serveis que no necessitem ni els hotels ni els restaurants.\nPer saber si hem de fer treballar, en establiments tancats, aquesta pobra gent etiquetada de fixos discontinus que han acabat les prestacions d’atur i que han passat per alt als qui prenen mesures acompanyats de generals i tinents coronels.\nPer saber si aquest juliol vindrà gent dels països del nord, si en vindran d’altres continents o si ja ens quedarem tots a casa, que com hem dit sempre: “com a casa enlloc”.\nAmb prou feines he sabut què contestar i m’he quedat sense ganes d’escriure cap conte amb final feliç.


El barri del Pont Vell es torna a vestir de gala en una nova edició de les Festes de la Tardor -Cultura- 22/09/2017\nEl barri del Pont Vell inaugura el 22 de setembre la trenta-setena edició de les Festes de la Tardor amb una tronada que tindrà lloc a les nou del vespre. Els actes del primer dia hi haurà una exhibició de motos al carrer de la Verge de Montserrat a càrrec de Caballeros de Sión i, a dos quarts de deu de la nit, començarà un concert amb concurs de titius a l'intermedi a l'envelat del carrer de Nostra Senyora dels Àngels.\nDissabte s'inaugurarà la tretzena Fira d'Art i Artesania al carrer de l'Estació, la qual també es podrà visitar diumenge. Durant aquest dia de dissabte es podran realitzar partides d'escacs, un taller de circ, un espectacle de màgia i també es podrà donar sang. Els actes de dissabte finalitzaran amb un recital d'havaneres, un correfoc, castell de focs i el ball de nit amb l'Orquestra Aquarium.\nDiumenge, els veïns i veïnes del barri es despertaran amb els trabucaires. De les activitats que es trobaran destaquen la cercavila de cultura popular, una exposició de vehicles antics, una pedalada popular, una botifarrada a l'escola Tiana i una diada castellera que acabarà amb un dinar popular. Ja a la tarda, les Festes de la Tardor clouran amb un bingo i l'actuació de PD Lázaro.\nA l'Agenda d'InfoRipollet trobareu tots els actes i les hores en què es faran.


PORCAT celebra la posada en marxa del programa d’autocontrol de l’etiquetatge Duroc (PAED) - Notícies del sector porcí | Porcat.org\nLes associacions ANPROGAPOR, ANPS y FECIC han presentat avui al Ministeri d’Agricultura el Programa PAEDA. Aquest programa, que és voluntari, s’ha desenvolupat davant el fet que la carn que es ven al consumidor etiquetada com a carn ‘Duroc’ no està regulada. Amb aquest programa s’ha establert un protocol d’etiquetatge, acordat entre totes les parts implicades de la cadena.\nPORCAT, qui va participar en l’acord inicial entre les diferents parts, ha celebrat la notícia. “És important que l’etiquetatge i que la informació que continguin les etiquetes inclogui el que estableix la legislació. És clau per mantenir la confiança dels consumidors”, ha afirmat Ricard Parés, director de PORCAT.\nDurant la presentació ha intervingut Miguel Ángel Higuera, director d’ANPROGAPOR, qui ha explicat les exigències del programa PAED per a les granges i els controls de traçabilitat. També ha participat Esther Prieto, secretària executiva de la ANPS, qui ha posat de manifest la importància dels llibres genealògics en el Programa PAED.\nPer la seva banda, Ignasi Pons, responsable tècnic de la FECIC, ha parlat sobre els controls en la indústria càrnia: escorxadors, sales de desfer i elaboradors carnis.\nEn el debat que hi ha hagut posteriorment a les intervencions, s’ha evidenciat la necessitat que hi havia de posar ordre a l’etiquetatge no regulat que hi ha hagut fins ara.\nEl programa PAED està avalat pel Ministeri d’Agricultura, i s’emmarca dins les exigències que ja estan establertes en el Reglament 1169/2011 sobre la informació alimentària facilitada al consumidor.


EL TJUE diu que no es pot tancar sol·licitants d'asil als... EL TJUE diu que no es pot tancar sol·licitants d’asil als CIE per falta d’espai a centres d’acollida – El Món\nEL TJUE diu que no es pot tancar sol·licitants d’asil als CIE per falta d’espai a centres d’acollida\nACN 25/06/2020 9:54 am\nEl Tribunal de Justícia de la Unió Europea ha avisat a Espanya que no pot tancar demandants d’asil als Centres d’Internament d’Estrangers (CIEs) per manca de places en centres d’acollida. Arran d’una pregunta prejudicial d’un jutjat de Las Palmas pel cas de 26 subsaharians que van demanar protecció internacional, l’alt tribunal amb seu a Luxemburg ha assegurat que internar persones que han demanat protecció només per manca d’espai és incompatible amb la legislació europea. Una decisió que va en contra del que defensava la fiscalia espanyola. També en contra del criteri de les autoritats espanyoles, el TJUE ha conclòs que els jutjats d’instrucció són autoritats competents per rebre sol·licituds d’asil. La decisió del TJUE segueix el criteri de l’advocat general.\nEl desembre del 2019 la policia espanyola va detenir 45 persones d’origen subsaharià que intentaven arribar a Gran Canaria i, com no van poder executar immediatament la seva devolució, van demanar al jutjat d’instrucció el seu internament.\nUn cop davant del jutge 26 dels detinguts van expressar el seu desig de demanar protecció internacional a Espanya i el magistrat va ordenar a les autoritats policials que registressin les sol·licituds i que fossin allotjats en centres d’acollida humanitaris. Però només hi havia 12 places lliures i 14 d’ells van acabar en Centres d’Internament per a Estrangers. La Fiscalia va recórrer la decisió al·legant que el jutge d’instrucció no és competent per rebre una sol·licitud de protecció internacional i que, per tant, s’havia excedit. A més, argumentava que la petició d’asil no podia obstaculitzar la seva petició per internar-los tots en un CIE.\nPer la seva banda, l’advocada d’un dels afectats també va recórrer la decisió denunciant que les autoritats no el podien tancar en un CIE sent un demandant d’asil d’acord amb la legislació europea.


Sant Nazari de la Garriga | Mapes de Patrimoni Cultural\nSant Nazari de la Garriga Oristà\nBCIL Num. C.P.C.C. 548. 30/09/2004\nSí, IPA. 23224\ndl., 02/04/2007 - 02:00\nSant Nazari de la Garriga està situada damunt d'una serralada situada entre la riera Gavarresa i la riera de Sagalés, a l'extrem sud del terme municipal S'accedeix a l'església a través de la pista que s'agafa a la C-670, quilòmetre 6'300, i passa pel carrer de Ruixeda, el pedró dels sants Màrtirs i la Casanova de Solà Sagalés.\nL'església és d'una sola nau amb absis semicircular orientat al nord-est. L'interior de l'església és més baix que el terreny exterior, per la qual cosa cal baixar tres graons. Les parets són de maçoneria de pedra amb carreus regulars, més ben tallats a la part baixa que la superior, i amb arrebossat parcialment escrostonat. La coberta és de volta apuntada a la nau i de quart d'esfera a l'absis, i la teulada és de doble vessant amb aigües a les façanes laterals. La façana principal, orientada al sud-oest, presenta un portal d'arc de mig punt adovellat i una finestra en forma de creu llatina al damunt i està coronada per un esvelt campanar d'espadanya de dos ulls d'arc de mig punt. La tènue il·luminació interior fou resolta per mitjà de dues finestres de doble esqueixada, una situada al centre de l'absis i l'altra al mur de migdia. Una banqueta recorre l'exterior de l'església.\nDavant de la capella de Sant Nazari, encara es conserven les restes de diverses edificacions que corresponien a l'antiga cel·la de l'ermità de la capella i un molí d'oli per a ús d'aquesta, descrit en una fitxa individual.\nSituada dins l'antic terme del castell d'Oristà, en el lloc anomenat la Garriga, fou sempre una capella dependent de la parròquia de Sant Andreu d'Oristà. Als segle XIII se succeïren al servei d'aquesta església unes "donades", és a dir, unes dones pietoses que donaven les seves persones als sants titulars de l'església i romanien al servei d'ella a perpetuïtat. L'any 1284 Berenguer de Vilarmau, rector d'Oristà, rebia promesa de fidelitat de la donada Ramona de Ciutat i establia a favor d'ella i totes les donades que la succeïssin en l'església de Sant Nazari de la Garriga la tasca i el braçatge que la parròquia rebia d'un honor que ella havia comprat, amb la condició que per Quaresma donessin al rector mig octau d'oli i el delme i la primícia. L'existència de les donades s'allarga almenys fins al segle XV ja que el 1429 testava davant del rector d'Oristà una tal Margarida de Vilanova, donada de la capella de Sant Nazari i Sant Cels. Aquesta doble advocació demostra que l'església havia estat posada sota la titularitat dels sants Nazari i Cels, màrtirs milanesos, la festivitat dels quals se celebrava i es continua celebrant conjuntament el dia 28 de juliol. Amb el temps la segona titularitat de la capella s'anà perdent fins que pràcticament quedà a l'oblit.\nUna visita pastoral important fou la del bisbe Antoni Pasqual que acudí a Oristà el 24 de juny de 1686. La capella de Sant Nazari no tenia categoria de sufragània i per tant no hi havia sagrari, ni fonts baptismals ni fossar. Manà als obrers de la capella que posessin un ara a l'altar i que hi col·loquessin un petit sagrari per posar el calze. També manà reparar la teulada i que mudessin la biga que sustentava el cor. En futures visites pastorals del segle XVII i XVIII es manà fer tovalles, arreglar la teulada, emblanquinar l'interior de la capella, reforçar el retaule, etc. Al 1829 en una altra visita pastoral feta pel bisbe Ramon Strauch la capella de Sant Nazari ja era considerada com una sufragània de la parròquia de Sant Andreu d'Oristà.\nL'esclat revolucionari de 1936, l'inici de la Guerra Civil, arribà el divendres 24 de juliol. De seguida es creà un Comitè Antifeixista local i es cremaren les esglésies, ornaments, imatges, mobles i documents de l'arxiu parroquial. L'església de Sant Nazari també fou cremada i amb ella el retaule barroc amb les imatges dels sants Nazari i Cels i de la Mare de Déu de la Cabeça que hi figuraven. El mal estat en què quedà l'església no permeté celebrar-hi culte. No fou fins el 1976, essent rector de la parròquia d'Oristà Mn. Àngel Franquesa i Burdó, que s'hi disposà un nou altar i noves imatges de Sant Nazari, Sant Cels i de la Mare de Déu de Cabeça. El culte fou restablert i actualment s'hi celebra missa un cop l'any, en motiu de la festa patronal el dia 28 de juliol.


Duatló familiar de la Garriga 2020 | Runedia\nInstrucciones inscripción: La inscripció a la VI DUATLÓ FAMILIAR serà de 20,00 € + 2,00 € assegurança per parella i es portarà a terme mitjançant el següent formulari i duent a terme el pagament via transferència al numero: ES30 0081 0018 9700 0163 8873 IMPORT TOTAL A INGRESSAR PER PARELLA 22,00€ *Tancarem inscripcions en arribar a les 60 parelles *No serà vàlida cap inscripció que no s'hagi fet la transferència. IMPORTANT fer constar el nom i cognoms de l'adult. Contacte: duatlofamiliarlagarriga@gmail.com NOVETAT Aquest any és imprescindible està assegurat per poder-hi participar\nFecha límite inscripciones: 07/04/2020\nINSCRIPCIONS OBERTES!!! una prova única, familiar, esportiva, lúdica, emotiva, "competitiva", divertida, per compartir, ............\nPlaces limitades: NOMÉS 60 parelles!!!!!\nEns podeu enviar un correu a:\nNORMATIVA I REGLAMENT (793974 KB)


CENTENARI DEL NAIXEMENT DE BALMES. FETS DE 1910: Balmes filosoph II\nPublicado por Miquel dels Sants Molist Badiola en 11:48\nCriteri 25 de junio de 2012, 12:13\nOrgullós però també b un sentiment d'excessiu agosarament per d'haver triat El Criteri per donar nom al blog on escric les meves ocurrències, no puc deixar d'intervenir per afegir a això magnífic, lo que tinc a la plana d'entrada.\nL'ésser humà que no viu com a vegetal fa coses; les coses es poden fer bé o malament; per fer les coses bé s'ha de tenir un criteri capaç de discernir correctament; si podem i volem això ens portarà anys, d'esforç i d'experiències. Pocs poden i volen, i fins i tot per aquests serà "matèria de titans". Això ens porta a buscar de més savis que ens ajudin. Això ens porta a Balmes i el seu Criteri. Enlloc hi trobarem l'art de fer i pensar bé i la filosofia com eina pel bé personal i\nDasein 1 de diciembre de 2012, 4:57\nGran filòsof espanyol català. Magnífic exponent del catolicisme que posa la Raó al servei de la Fe.


El net de Tàpies, a First Dates: «Ningú entenia el seu art»\nEl net d'Antoni Tàpies, a 'First Dates': «L'art del meu avi no l'entenia ni ell»\nEn Marc, de 24 anys, va sorprendre tothom en explicar: «El meu avi estava amb les seves mogudes, allà tirant pintures i fent coses d’aquestes que feia ell. Sempre estava allà en el seu món, a la seva pilota i era un rollo ‘guai’»\ndijous, 10 de gener 2019 - 17:47h | Actualitzat a 12/01/2019 17:39h\nEl net d'Antoni Tàpies, Marc, a First Dates | Cuatro\n‘First Dates’ és un programa de titulars. Les personalitats més excèntriques del país acostumen a aparèixer dia rere dia a la pantalla gràcies a un format televisiu que, anys després de la seva estrena, continua acreditant grans xifres d’audiència. La màquina, doncs, no s’atura i ara hi hem pogut veure el net del cèlebre pintor català Antoni Tàpies.\nMarc Tàpies, de 24 anys, va sorprendre tothom en revelar la identitat del seu avi i també —perquè no dir-ho— en referir-s’hi d’una manera tant cridanera: «Sóc net d’Antoni Tàpies i el que jo vivia de petit era molt entretingut. Sempre hi havia coses per veure. Estava l’home amb les seves mogudes, allà tirant pintures i fent coses d’aquestes que feia ell. Sempre estava allà en el seu món, a la seva pilota i era un rollo ‘guai’».\nLes «mogudes» de Tàpies, definides pel seu net\nEn Marc, cambrer i músic i amb un estil força cridaner, va entrar com una exhalació al programa per assegurar que sentia «molt d’orgull» per ser el nét d’Antoni Tàpies. Tot i això, el jove també confessava que, més enllà de sentir gran admiració pel seu familiar, ningú podia comprendre el seu art.\n«L’art del meu avi jo crec que no l’entenia ningú», confessava el jove de 24 anys mentre al·legava: «Jo crec que no l’entenia ni ell. Sí que recordo que una vegada em va dir que cadascú l’havia d’interpretar com... anava a dir una paraulota, que cadascú ho interpretés com volgués o com pogués».\nEl jove, d’estètica punk, va acabar explicant que seguir els passos del seu avi —encara que de puntetes— era un dels seus objectius: «Era el meu avi i, per tant, li agafo idees. Tot i que no sé com s’ho feia, per tant em dedico a la música».


El Barça emet un comunicat on lamenta el vídeo de Dembélé i Griezmann\nDembélé i Griezmann, en arxiu | FC Barcelona\nEl club responsabilitza la junta directiva de Josep Maria Bartomeu, ja que els fets es van produir el 2019\nEl Futbol Club Barcelona ha emès un comunicat oficial per posicionar-se sobre el vídeo en el qual Ousmane Dembélé i Antoine Griezmann fan burla d’un empleat asiàtic en un hotel japonès. Els fets van succeir el 2019 i ambdós futbolistes han estat acusats de racisme. Els jugadors s’han defensat dient que es reien de la persona en qüestió, però que no ho feien pel seu aspecte.\nEl Barça no compra la versió dels futbolistes francesos i admet, indirectament, l’actitud racista de Griezmann i Dembélé. Tanmateix, responsabilitza la junta directiva anterior, ja que era la que governava el club en el moment dels fets. El comunicat en qüestió és el següent: “En un vídeo publicat fa uns dies a les xarxes socials els jugadors del FC Barcelona Ousmane Dembélé i Antoine Griezmann van tenir un comportament despectiu amb uns empleats d’un hotel. El FC Barcelona vol demanar disculpes públicament a tots els aficionats i col·laboradors del club que se senten descontents amb aquests fets. Els valors del club s’han de respectar des de la direcció fins als esportistes. El 2019 les responsabilitats del club requeien sobre una altra junta directiva i un equip executiu diferent. La junta directiva actual es disculpa i té el compromís que no es repeteixin episodis d’aquesta naturalesa. Els dos futbolistes s’han disculpat, però el FC Barcelona prendrà les mesures que calguin”. El comunicat només ha estat compartit als canals en japonès del club.\n— FC バルセロナ (@fcbarcelona_jp) July 7, 2021\nProblemes amb patrocinadors\nAquests fets estan despertant una gran quantitat de problemes al club pel que fa a patrocinadors i col·laboradors japonesos. Rakuten, l’empresa japonesa que paga una milionada per lluir el seu nom a la samarreta del primer equip de futbol masculí, ha demanat explicacions a l’entitat blaugrana. D’altra banda, Konami, l’empresa de videojocs que desenvolupa el Pro Evolution Soccer, joc de futbol oficial del club, ha fet el mateix i, a la vegada, ha tallat totes les relacions amb Antoine Griezmann.\nAntoine Griezmann Barça Futbol Ousmane Dembélé Racisme\nDembélé i Griezmann, acusats de racisme\nAmbdós futbolistes del Barça haurien fet burla d'uns empleats d'un hotel al Japó\nMig milió de francesos signen perquè es repeteixi el partit contra Suïssa\nConsideren que el penal decisiu de la tanda hauria d'haver estat invalidat


Els filtres més universals – El blog de l'Ajuntament de Tarragona\nEls filtres més universals\nTarragona participa activament de la febre per la xarxa social fotogràfica Instagram\n“Gràcies a Instagram, cada dia veig el que m’envolta d’una altra manera. Aconsegueixo veure una foto de llocs que abans em passaven desapercebuts: una perspectiva, un primer pla, o un simple detall amb el qual poder crear una bonica imatge“. La tarragonina Nazaret Sánchez és una de les 80 milions de persones que han quedat fascinades per Instagram, la xarxa social de compartició de fotografies disponible per a telèfons mòbils. De fet, el col·lectiu d’igers a la ciutat és molt nombrós i actiu i aquest cap de setmana celebraran la seva segona trobada fora de la xarxa.\nLa Nazaret sempre havia estat aficionada a la fotografia, però des del punt de vista domèstic, i mai no havia penjat una fotografia a Internet. Va entrar a Instagram el maig de 2011 i actualment més de 4.200 persones d’arreu del món segueixen el seu perfil: veuen les seves imatges, remarquen quines els agraden i s’intercanvien comentaris.\nAquest diumenge la Nazaret i una vuitantena de persones més s’han citat a la Sala El Cau de Tarragona en la segona trobada del col·lectiu d’Igerstgn, els usuaris de la ciutat més actius en aquesta xarxa social. La primera trobada es va celebrar, amb èxit, l’any passat: “Va ser un dia molt emocionant perquè vam poder posar cara a un munt d’avatars. Et penses que coneixes bona part de la ciutat i em va sorprendre trobar-me un grup de gent de Tarragona a qui no havies vist mai amb qui compartíem una mateixa aplicació de fotos“, explica Cecília Bofarull, la principal impulsora de la trobada.\nDiumenge, a més de convertir aquests avatars en cares de carns i ossos, els igers resoldran un concurs que s’ha desenvolupat durant les últimes setmanes. S’han penjat a la xarxa més de 300 fotografies amb l’etiqueta #igerstgntrobada2 i els assistents decidiran quines imatges guanyen els diferents lots de cervesa Moritz com a premi.\nDe fet, en l’últim any i mig s’han publicat prop de 15.000 fotografies amb l’etiqueta #igerstgn. Què és el que motiva publicar una fotografia a Internet? “A través de les fotografies pots, en certa manera, fer-te una idea de com és una persona. A més, jo treballo en el món gràfic i de vegades el que veig em serveix de font d’inspiració“, explica Cecília Bofarull. “M’atrau especialment el fet que puguem compartir una fotografia a tot el món i que la gent pugui comentar-te-la fàcilment. Veure com valoren el teu treball és positiu“, afegeix Nazaret Sánchez.\nGats, paelles, postes de sol o, des d’un punt de vista tarragoní, l’Amfiteatre o el Balcó del Mediterrani, són alguns dels temes recurrents de les fotografies publicades a Instagram. A l’hora de la veritat, segons la Nazaret Sánchez, les fonts d’inspiració són múltiples, fins al punt que aquesta aplicació gairebé permet veure les coses d’una altra manera i també fer-les veure d’una altra manera a aquells que miren la foto: “M’agrada modificar les imatges amb filtres, experimentar amb diferents eines d’edició i treure’ls el major partit, ja que la fotografia amb mòbil t’ofereix aquesta possibilitat i, a més, pot arribar a ser molt divertit. El blanc i negre és una bona opció amb la qual encertes segur.” L’essència d’Instagram, de fet, és aquesta: l’usuari pot escollir quin filtre aplicar-hi, fins al punt que una mateixa imatge de partida pot acabar adquirint aparences molt diferents segons com es modifica.\nEls usuaris de telèfons Iphone van ser durant força temps els únics a poder utilitzar aquesta aplicació, però el nombre d’usuaris s’ha disparat definitivament des d’aquesta primavera, quan Instagram va ser disponible també per a les terminals amb el sistema operatiu Android. La febre d’Instagram no té, de moment, aturador i a Tarragona ha arrelat amb força.\nRecordeu que també podeu seguir el perfil de Tarragona 2012 a Instagram.\nEtiquetes: Instagram, fotografia, igerstgn\nLa patrona més celebrada